برزیلین پارا ایالتین‌ده‌کی بیر حبس‌خانادا سلاح‌لی آداملارین کمکی ایله قاچماغا چالیشان محکوملارلا گوونلیک گوج‌لری آراسین‌دا چیخان چاتیشمادا ۲۱ نفر اؤلدو.
پارا ایالتی قامو گوونلیگی و سوسیال ساوونما کاتیب‌لیگی، آغیر سلاح‌لی بیر قروپون محکوملاری قاچیرماق اوچون سانتا ایزابل حبس‌خانا‌سینین دووارلارینی پاتلاییجیلارلا ییخماغا چالیشدیغینی آچیقلادی.
بعضی محکوملارین دا سلاح گیزلتدیگینی قید ائد‌ن حبس‌خانا یئتکی‌لی‌لری، حادثه‌یه مداخیله ائد‌ن پولیس، محکوملار و سلاح‌لی شخصلر آراسین‌دا چاتیشما چیخدیغینی بیلدیردی.
چاتیشمادا بیری پلیس اولماق اوزره ۲۱ نفر اؤلدو.
یارالانان ۵ پلیس بؤلگه‌ده‌کی خسته‌خانالارا آپاریلدی.
پلیسلردن بیرینین وضعیتینین آغیر اولدوغو قید ائدیلدی.
یئرلی مطبوعات‌دا چیخان خبرلرده ایسه اؤلو ساییسینین آچیقلانان‌دان داها چوخ اولدوغو ادعا ائدیلدی.
سانتا ایزابل حبس‌خاناسیندا ۳ مین ۴۰۰ محکوم قالیر.
